CELEX: 52005PC0019
Language: mt
Date: 2005-01-28
Title: Proposta għal deċiżjoni tal-Kunsill dwar l-adeżjoni tal-Komunità fil-Kummissjoni Ewropea għall-Ewropa tan-Nazzjonijiet Uniti Regolament nru 55 dwar dispożizzjonijiet dwar l-approvazzjoni ta’ komponenti ta’ igganċjar mekkaniċi ta’ taħlit ta’ vetturi

KUMMISSJONI TAL-KOMUNITAJIET EWROPEJ

                                                    Brussel 28.01.2005
                                                    KUMM(2005) 19 finali

                                                    2005/0002 (AVC)

                                        Proposta għal

                                DEĊIŻJONI TAL-KUNSILL

     dwar l-adeżjoni tal-Komunità fil-Kummissjoni Ewropea għall-Ewropa tan-Nazzjonijiet
      Uniti Regolament nru 55 dwar dispożizzjonijiet dwar l-approvazzjoni ta’ komponenti
                          ta’ igganċjar mekkaniċi ta’ taħlit ta’ vetturi

                                (preżentata mill-Kummissjoni)

MT                                                                                         MT
 ---pagebreak---                                MEMORANDUM TA’ SPJEGAZZJONI

     1.       ĠENERALI

     Bid-Deċiżjoni tal-Kunsill 97/836/KE tas-27 ta' Novembru 1997, il-KE saret parti kontraenti
     tal-Ftehim Rivedut tal-Kummissjoni Ekonomika għall-Ewropa tan-Nazzjonijiet Uniti
     (NU/ECE) ta' l-1958 fl-24 ta' Marzu 1998 u daħlet għal 78 regolament miżjuda ma' dak il-
     Ftehim. Dik id-Deċiżjoni daħlet fis-seħħ fl-24 ta' Marzu 1998.

     L-Artikolu 3(3) tad-Deċiżjoni jiddikjara, b'mod partikulari, li l-Komunità tista' tiddeċiedi li
     timplimenta regolament li ma daħlitx għalih meta ffirmat il-Ftehim rivedut jekk il-Kunsill
     japprova dak ir-regolament b’ maġġoranza kkwalifikata wara li jirċievi l-approvazzjoni tal-
     PE.

     NU/ECE Regolament nru 55 dwar dispożizzjonijiet dwar l-approvazzjoni ta’ komponenti ta’
     igganċjar mekkaniċi ta’ taħlit ta’ vetturi għandu l-għan, b’mod partikolari, li jneħħi l-ostakli
     tekniċi fil-kummerċ f’vetturi bil-mutur bejn il-partijiet kontraenti filwaqt li jiżgura livell għoli
     ta’ sigurtà fit-tħaddim tal-vetturi. Minkejja li dan ir-Regolament ma kienx inkluż fil-lista ta'
     regolamenti rikonoxxuti mill-KE mniżżla fl-Anness II tad-Deċiżjoni 97/836/KE, il-
     Kummissjoni tikkonsidra li, peres li t-talbiet Ewropej u dawk tan-Nazzjonijiet Uniti nbidlu
     minn dak iż-żmien ’l hawn, hemm ix-xewqa li issa il-KE tingħaqad magħhom.

     Huwa wkoll ipprovdut li r-Regolamenti kkonċernati ser jiġu inkorporati fis-sistema ta'
     approvazzjoni għall-vetturi bil-mutur.

     Għandu jiġi enfassizat li l-KE ser tieħu d-deċiżjoni tagħha dwar l-adeżjoni għal dan ir-
     Regolamenti fuq il-bażi tad-dokumenti disponibbli fil-lingwi uffiċjali tal-NU/ECE (Ingliż,
     Franċiż u Russu). Billi l-KE saret parti mill-Ftehim ta' l-NU/ECE ta' l-1958, huwa neċessarju
     li jiġu osservati l-proċeduri previsti f'dak il-ftehim. Għalhekk biss il-verżjonijiet bil-Franċiż u
     l-Ingliż tar-Regolament Nru 55 u r-Regolament Nru 95 ġew miżjuda. Traduzzjoni ta' dan ir-
     Regolament ser ikunu ppublikati aktar tard.

     2.       KONTENUTI TAL-PROPOSTA GĦAL DEĊIŻJONI

     Il-għan tal-proposta għal deċiżjoni huwa li l-Komunità titħalla tidħol fir-Regolament nru 55
     tal-NU/ECE dwar dispożizzjonijiet dwar l-approvazzjoni ta’ komponenti ta’ l-igganċjar
     mekkaniċi ta’ taħlit ta’ vetturi.

MT                                                    2                                                     MT
 ---pagebreak---                                                                2005/0002 (AVC)

                                                 Proposta għal

                                        DEĊIŻJONI TAL-KUNSILL

         dwar l-adeżjoni tal-Komunità fil-Kummissjoni Ewropea għall-Ewropa tan-Nazzjonijiet
          Uniti Regolament nru 55 dwar dispożizzjonijiet dwar l-approvazzjoni ta’ komponenti
                              ta’ igganċjar mekkaniċi ta’ taħlit ta’ vetturi

                                        (Test b’relevanza għall-EEA)

     IL-KUNSILL TA' L-UNJONI EWROPEA,

     Wara li kkunsidra t-Trattat li jistabbilixxi il-Komunitajiet Ewropej,

     Wara li kkunsidra d-Deċiżjoni tal-Kunsill 97/836/KE tas-27 ta' Novembru 1997 bil-għan ta' l-
     adeżjoni tal-Komunità Ewropea mal-Ftehim tal-Kummissjoni Ekonomika għall-Ewropa tan-
     Nazzjonijiet Uniti dwar l-adozzjoni ta' preskrizzjonijiet tekniċi uniformi għall-vettruri bir-roti,
     tagħmir u partijiet li jistgħu jitqgħiedu u/jew jintużaw fuq vettruri bir-roti u l-kundizzjonijiet
     għat-tagħrif reċiproku ta' l-approvazzjonijiet mogħtija fuq il-bażi ta' dawn il-preskrizzjonijiet
     ("Ftehim ta' l-1958 Rivedut")1, u b'mod partikulari l-Artikolu 3(3) u t-tieni nċiż ta' l-Artikolu
     4(2) miġjub fih,

     Wara li kkunsidra l-proposta mill-Kummissjoni,

     Wara li kkunsidra l-qbil tal-Parlament Ewropew2,

     Billi:

     (1)      It-talbiet standardizzati tar-Regolament nru 55 dwar dispożizzjonijiet dwar l-
              approvazzjoni ta’ komponenti ta’ igganċjar mekkaniċi ta’ taħlit ta’ vetturi għandhom l-
              għan, li jneħħu l-ostakli tekniċi fil-kummerċ f’vetturi bejn il-Partijiet Kontraenti
              filwaqt li jiżgura livell għoli ta’ sigurtà fit-tħaddim tal-vetturi.

     (2)      Ir-Regolament Nru 55 ma kienx inkluż fl-Anness II tad-Deċiżjoni tal-Kunsill
              97/836/KE għaliex ma kienx konformi mat-talbiet u speċifikazzjonijiet tekniċi
              Komunitarji waqt l-adeżjoni tal-Komunità mal-Ftehim Rivedut ta' 1958.

     (3)      Fid-dawl ta' l-emendi li saru wara, ir-Regolament Nru 553 għandu jkun inkorporat fis-
              sistema Komunitarja għall-approvazzjoni tat-tip ta' vetturi b'mutur.

     1
               ĠU L 346 tas-17.12.1997, p. 78.
     2
               ĠU C , , p. .
     3
               Dokument ta’ l-NU E/ECE/324, E/ECE/TRANS/505, Rev. 1/Add. 54/Rev.1, u Corrigendum nru 1

MT                                                      3                                                  MT
 ---pagebreak---      IDDEĊIEDA KIF GEJ:

                                              Artikolu 1

     1.      Il-Komunità ser tapplika ir-Regolament Nru 55 tal-Kummissjoni Ewropea għall-
             Ewropa tan-Nazzjonijiet Uniti dwar dispożizzjonijiet dwar l-approvazzjoni ta’
             komponenti ta’ igganċjar mekkaniċi ta’ taħlit ta’ vetturi

     2.      It-test tal-Ftehim huwa mhemuż ma' din id-Deċiżjoni.

                                              Artikolu 2

     Ir-Regolament Nru 55 tal-Kummissjoni Ewropea għall-Ewropa tan-Nazzjonijiet Uniti dwar
     dispożizzjonijiet dwar l-approvazzjoni ta’ komponenti ta’ igganċjar mekkaniċi ta’ taħlit ta’
     vetturi għandu jkun inkorporat fis-sistema Komunitarja ta’ l-approvazzjoni tat-tip tal-vetturi
     bil-muturi.

                                              Artikolu 3

     Il-Kummissjoni għandha tinnotifika lis-Segretarju Ġenerali tan-Nazzjonijiet Uniti b'din id-
     Deċiżjoni.

     Magħmula fi Brussell,

                                                 Għall-Kunsill
                                                 Il-President

MT                                                 4                                                  MT